Surathai21/ocs-krisdika huggingface dataset:
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลเด่นชัย อำเภอสูงเม่น จังหวัดแพร่ ให้แก่กระทรวงการคลัง พ.ศ. 2507
วันที่ประกาศ: 1964-09-01

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลเด่นชัย อำเภอสูงเม่น จังหวัดแพร่ ให้แก่กระทรวงการคลัง พ.ศ. ๒๕๐๗
content: ภูมิพลอดุลยเดช ป.ร. ให้ไว้ ณ วันที่ ๑๐ สิงหาคม พ.ศ. ๒๕๐๗ เป็นปีที่ ๑๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลเด่นชัย อำเภอสูงเม่น จังหวัดแพร่ ให้แก่กระทรวงการคลัง จึงทรงพระกรุณาโปรดเกล้าฯ ให้ตราพระราชบัญญัติขึ้นไว้
content: โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลเด่นชัย อำเภอสูงเม่น จังหวัดแพร่ ให้แก่กระทรวงการคลัง พ.ศ. ๒๕๐๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลเด่นชัย อำเภอสูงเม่น จังหวัดแพร่ เนื้อที่ประมาณ ๓ งาน ๘๙ ตารางวา ภายในแนวเขตตามแผนที่ท้ายพระราชบัญญัตินี้ ให้แก่กระทรวงการคลัง
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากจังหวัดแพร่ได้วางผังเมืองขึ้นในที่ดินราชพัสดุ ในท้องที่ตำบลเด่นชัย อำเภอสูงเม่น จังหวัดแพร่ และกำหนดให้ตัดถนนในที่ดินดังกล่าว เป็นเนื้อที่ประมาณ ๘ ไร่ ๑ งาน ๕ ตารางวา
content: โดยได้ทำความตกลงกับกระทรวงการคลังยินยอมยกที่ดินดังกล่าวให้เพื่อแลกเปลี่ยนกับทางสาธารณประโยชน์ในบริเวณที่ดินนั้น เนื้อที่ประมาณ ๓ งาน ๘๙ ตารางวา ซึ่งเมื่อแลกเปลี่ยนที่ดินกันแล้วจะทำให้ถนนกว้างสวยงามเป็นระเบียบเรียบร้อย และประชาชนได้รับความสะดวกในการสัญจรไปมายิ่งขึ้น